শনিবার নোয়াখালী বিজ্ঞান ও প্রযুক্তি বিশ্ববিদ্যালয় (নোবিপ্রবি) ক্যাম্পাসে এ প্রতিযোগিতাটি অনুষ্ঠিত হয়। সকাল সাড়ে ৮টায় প্রতিযোগিতাটির উদ্বোধন করেন বিশ্ববিদ্যালয়ের ভিসি প্রফেসর ড. এম অহিদুজ্জামান। পরে দুপুর ১২টায় বিশ্ববিদ্যালয় অডিটোরিয়ামে পুরস্কার বিরতণ করা হয়। এতে প্রধান অতিথি ছিলেন নোয়াখালী-৪ আসনের সংসদ সদস্য একরামুল করিম চৌধুরী। অনুষ্ঠানে সভাপতিত্ব করেন বিশ্ববিদ্যালয় ভিসি প্রফেসর ড. এম অহিদুজ্জামান। এসময় বিশ্ববিদ্যালয়ের রেজিস্ট্রার প্রফেসর মো. মমিনুল হক ও কম্পিউটার সায়েন্স অ্যান্ড টেলিকমিউনিকেশন ইঞ্জিনিয়ারিং বিভাগের চেয়ারম্যান ড. মো. হুমায়ুন কবীর উপস্থিত ছিলেন। প্রতিযোগিতায় বৃহত্তর নোয়াখালীর ৪০টি শিক্ষা প্রতিষ্ঠানের প্রায় ১২ শতাধিক ছাত্রছাত্রী অংশগ্রহণ করে।